ועדת הכספים, כנסת 15, פרוטוקול מספר 296, 2001-08-06 10:00

חברי הוועדה: א

חברי הוועדה: בשלום וילן עופר חוגי אמנון כהן

מוזמנים: אורי שוסטרמן אגף התקציבים, משרד האוצר רפי מלכה משרד התחבורה הרצל בן יהושע משרד התחבורה דניאל לימור אגף התקציבים, משרד האוצר אבי רגב אגף התקציבים, משרד האוצר עדי כץ אגף התקציבים, משרד האוצר סיון הכטר אגף התקציבים, משרד האוצר חיים פרננדס אגף התקציבים, משרד האוצר רביב סובל אגף התקציבים, משרד האוצר הראל בלינדה אגף התקציבים, משרד האוצר אמיר אסרף אגף התקציבים, משרד האוצר דני הרטום משרד העבודה והרווחה

נושא: שינויים בתקציב 2001.

יעקב ליצמן: בקשות מס' 05014,05015.

דניאל לימור: מדובר בהעברת עודפים משנת התקציב 2000 ל-2001 בגין נושאים שנועדו להתבצע בשנת 2001.

יעקב ליצמן: מי בעד הבקשות?

יעקב ליצמן: הצבעה (בקשות מס' 05014,05015) בעד – 2 אושר פה אחד.

יעקב ליצמן: בקשות מס' 55005,55006

דניאל לימור: מדובר פה בסעיף פיתוח של משרד הבריאות.

דניאל לימור: זה בעצם דבר שנמשך יותר משנה אחת.

עופר חוגי: לאיזה פרוייקטים?

דניאל לימור: זה סעיף פיתוח של משרד האוצר.

עופר חוגי: אתם לא משכירים מבנים?

דניאל לימור: חלק מהמבנים שלנו הושכרו.

יעקב ליצמן: מי בעד בקשות מס' 55005 ו-55006?

יעקב ליצמן: ה צב ע ה (בקשות מס' 55005,55006) בעד-2 אושר פה אחד.

יעקב ליצמן: בקשות מס' 04018,04019.

דניאל לימור: מדובר על עודפים משנת 2000 ל-2001.

עופר חוגי: לאיזה נושאים?

יעקב ליצמן: אני רואה שיש כאן את רשות החברות הממשלתיות, את המשרד לשיתוף פעולה איזורי.

יעקב ליצמן: אין פה משהו חריג.

יעקב ליצמן: מה זה תפוצות?

דניאל לימור: בזמנו זה היה באחריותו של מלכיאור.

עופר חוגי: לאיזה נושאים בתפוצות?

דניאל לימור: אני לא בקיא בנושאים הספציפיים.

יעקב ליצמן: אתה יכול להביא לנו פירוט על זה?

דניאל לימור: כן.

יעקב ליצמן: מי בעד בקשות מס' 04018,04019?

יעקב ליצמן: ה צ ב ע ה (בקשות מס' 04018,04019) בעד – 2 אושר פה אחד.

יעקב ליצמן: בקשות מס' 08013,08014.

יעקב ליצמן: מדובר על עודפים משנת 2000.

עופר חוגי: אני עיכבתי את זה כי נראה לי שאתם מתקצבים את משרד המשפטים ביותר ממה שהם צריכים.

עופר חוגי: ב-3 השנים האחרונות היה גידול מאוד גדול בתקצוב של משרד המשפטים.

עופר חוגי: נראה שיש פה תקצוב לא ראלי.

דניאל לימור: יש נושא של מחשוב במשרד המשפטים.

דניאל לימור: הכספים הועברו בסוף שנת 2000 אבל לא הספיקו להתחייב עליהם.

עופר חוגי: אתה מדבר על הפיתוח.

דניאל לימור: לא פיתוח.

דניאל לימור: מחשוב זה לא פיתוח, זה לתקציב השוטף שלהם.

יעקב ליצמן: מי בעד 08013,08014?

יעקב ליצמן: ה צ ב ע ה (בקשות מס' 08013,08014) בעד-2 אושר פה אחד.

יעקב ליצמן: בקשה 09008.

יעקב ליצמן: זה גם עודפים משנת 2000.

עופר חוגי: יש פה תקצוב של 10% שלא בוצע בשנה שעברה.

עופר חוגי: יש גם במשרד המשפטים וגם במשרד החוץ כסף שלא ניצלו אותו.

יעקב ליצמן: אני אבקש סקירה מהמשרדים שלא דנו בהם אף פעם.

עופר חוגי: זה כאילו שהתקציב הוא תקציב לא ראלי.

סמדר אלחנני: צריך לעודד גישה כזאת ולטפח אותה.

סמדר אלחנני: החיים לא נעצרים ב-31 בדצמבר.

סמדר אלחנני: הכל הוא ברצף.

סמדר אלחנני: 31 בדצמבר זה תאריך שרירותי.

סמדר אלחנני: ברור שנשארו להם עודפים משנה קודמת.

סמדר אלחנני: אם תסתכל בדוח החשב הכללי על ביצוע התקציב, תראה שבדרך כלל מתבצעים קרוב ל-100% מתקציב כל משרד.

סמדר אלחנני: חלק מהסכומים זה עודפים משנה קודמת שנשארים לשנה הבאה.

סמדר אלחנני: צריך להבטיח שאכן אלה עודפים לאותו סעיף, לאותו נושא.

סמדר אלחנני: לפני שהונהג הדבר הזה היו אומרים: "רגע, אם עד 31 בדצמבר אני לא מוציא את הכסף אז איבדתי אותו", ואז היו מוציאים ללא שיקול הדעת המתבקש.

סמדר אלחנני: המכשיר הזה הוא מכשיר מאוד חיובי.

סמדר אלחנני: להגיד שלא ביצעו את התקציב זה לא נכון.

יעקב ליצמן: מי בעד בקשה 09008?

יעקב ליצמן: ה צ ב ע ה (בקשה 09008) בעד-2 אושר פה אחד.

יעקב ליצמן: בקשות מס' 01005,01004.

יעקב ליצמן: עודפים משנת 2000.

עופר חוגי: מה זה אמרכלות?

דניאל לימור: אני לא מכיר את הפרטים.

דניאל לימור: אני אבדוק לגבי הנושא הזה של נשיא המדינה.

יעקב ליצמן: מי בעד 01004,01005?

יעקב ליצמן: ה צ ב ע ה (בקשות מס' 01004,01005) בעד – 3 אושר פה אחד.

יעקב ליצמן: פניה מס' 130.

סיון הכטר: הבקשה הזאת נועדה להעביר 8 מיליון שקלים לצורך תשלום בגין חוק השוואת זכויות פנסיה לאלמן.

סיון הכטר: זה חוק שיזם עמיר פרץ.

עופר חוגי: בסך הכל זה עלה 8 מיליון?

סיון הכטר: זו רק ההתחלה.

עופר חוגי: כמה עלה החוק?

סיון הכטר: אנחנו עוד לא יודעים כמה יעלה החוק.

סיון הכטר: אנחנו נעשה את זה ברמה תזרימית.

סיון הכטר: כל דרישה מקרנות הפנסיה תבדק.

עופר חוגי: האם המרצים באוניברסיטאות מקבלים פנסיה מהמדינה?

סיון הכטר: אנחנו לא מדברים כאן על פנסיה תקציבית של המדינה, אנחנו מדברים כאן על מעבר לקרנות הפנסיה.

סיון הכטר: זכאות לקצבת שארים עבור אלמן ואלמנה היתה שנה.

סיון הכטר: קצבה לאלמן היתה נמוכה יותר.

סיון הכטר: החוק קבע שמשווים את קצבת השארים לאלמן, זאת אומרת מעלים את הזכאות.

סיון הכטר: הגרעון שיווצר עכב זה ישולם מתקציב המדינה.

יעקב ליצמן: מי בעד פנייה 130?

יעקב ליצמן: ה צ ב ע ה (פנייה 130) בעד – 2 אושר פה אחד.

יעקב ליצמן: בקשות מס' 33017, 70020.

עופר חוגי: אנחנו ביקשנו את הרשימה של כל הפרוייקטים.

איוור קירשנר: חילקנו את הרשימה בתאים.

חיים פרננדס: מדובר על 5 וחצי מיליון שקל למשרד השיכון לכל הנושאים של החזקת הקרוואנים, שיפור הקרוואנים וכיוצא בזה.

עופר חוגי: אלה שגרים בקרוואנים לא משתתפים?

חיים פרננדס: הם משלמים שכר דירה.

חיים פרננדס: פה מדובר על פעילות נוספת.

עופר חוגי: למה אתם צריכים להשתתף?

חיים פרננדס: החטיבה גובה את שכר הדירה עבור כל המבנים שבהם מתגוררים מתיישבים מעבר לקווי 67.

חיים פרננדס: הכסף נקלט במשרד השיכון ומועבר לחטיבה להתיישבות כדי לתפעל ולתחזק את אותם קרוואנים.

חיים פרננדס: שכר הדירה משמש להחזקה שוטפת של אותם קרוואנים שגרים בהם.

עופר חוגי: למה אתה צריך להוסיף?

חיים פרננדס: זאת לא תוספת.

יעקב ליצמן: מי בעד 33017 ו-70020?

יעקב ליצמן: ה צב ע ה (בקשות מס' 33017,70020) בעד – 3 אושר

עופר חוגי: סליחה, ביקשנו את הפרוייקטים נקודתית, לא סכומים.

עופר חוגי: אני רוצה לדעת בכמה תתקצבו כל מקום ומקום.

יעקב ליצמן: בקשה מס' 144146.

חיים פרננדס: רוב התקציב פה משמש למוצרים ציבוריים - פעולות הדברה, קידום מכירות וניסויים בהובלת מוצרים חקלאיים כדי להאריך את חיי המדף של המוצר.

עופר חוגי: תגיד לי, אין פה תקצוב כפול של המו"פ?

עופר חוגי: מכון ויצמן מקבל תקצוב של 90 מיליון דולר בשנה.

עופר חוגי: בנוסף יש לו גם תמיכות ממשרד החקלאות.

עופר חוגי: האם אין פה כפל תקצוב?

עופר חוגי: מה הקריטריונים של התמיכה?

חיים פרננדס: משרד החקלאות לא מתקצב את מכון ויצמן ולו בשקל אחד.

חיים פרננדס: התקציב של משרד החקלאות כולל תקצוב למכון וולקני ותקצוב למינהל המחקר החקלאי.

חיים פרננדס: אלה שני מוסדות מחקרים שונים, שכל גוף מנהל ומבצע מחקרים לפי הזמנות שהוא מקבל מגופים פרטיים, ממגדלים ומהמדען הראשי במשרד החקלאות.

עופר חוגי: ואתם תומכים בו?

חיים פרננדס: במכון ויצמן?

עופר חוגי: כן.

חיים פרננדס: משרד החקלאות לא תומך במכון ויצמן.

עופר חוגי: במכון הוולקני?

חיים פרננדס: ודאי.

חיים פרננדס: זאת יחידה בתוך משרד החקלאות.

יעקב ליצמן: מי בעד בקשה 144146?

יעקב ליצמן: ה צ ב ע ה (בקשה 144146) בעד – 4 אושר פה אחד.

יעקב ליצמן: בקשות מס' 39004, 39005.

רביב סובל: יש לנו פניה להעברת עודפי תקציב 2000 בסך 10 וחצי מיליון שקל ל-2001.

יעקב ליצמן: מי בעד 39004 ו39005?

יעקב ליצמן: ה צ ב ע ה (39004,39005) בעד – 3 אושר פה אחד.

יעקב ליצמן: בקשות 23010,23013.

יעקב ליצמן: מדובר בהעברת עודפים.

עופר חוגי: אני רוצה לקבל את הרשימות של מעונות היום שהמשרד משתתף בבנייה שלהם.

יעקב ליצמן: מי בעד?

יעקב ליצמן: ה צ ב ע ה (23010,23013) בעד – 3 אושר פה אחד.

יעקב ליצמן: בקשה 70002.

הראל בלינדה: הבקשה נועדה להעביר 10 מיליון שקל בהשתתפות ממשרד השיכון למשרד התשתיות, למימון הפעולות של ועדת ההיגוי להערכות ישראל לרעידות אדמה.

הראל בלינדה: זה החלק של שנת 2001.

עופר חוגי: זה היה אצל שר התקשורת.

הראל בלינדה: זה היה אצל שר התקשורת.

הראל בלינדה: כרגע יושב-ראש ועדת השרים לרעידות אדמה הוא שר התשתיות ולכן הוועדה עברה תחת משרד התשתיות.

עופר חוגי: למה אתה מעביר משיכון לפיתוח?

הראל בלינדה: הממשלה קבעה את חלוקת המימון בין משרדי הממשלה.

הראל בלינדה: היא קבעה שמשרד השיכון ישלם 4 מיליון שקל - אלה ה-4 מיליון שקל הראשונים – ומשרד האוצר ומשרד התשתיות ישלמו 6 מיליון.

יעקב ליצמן: למה מ"נר"?

הראל בלינדה: זה בהתאם לסידרי העדיפויות של המשרד.

עופר חוגי: בשום פנים ואופן לא.

עופר חוגי: מהמסכנים אתה לוקח כסף?

יעקב ליצמן: אני לא רוצה לאשר את זה.

הראל בלינדה: זה לפי סידרי עדיפויות של המשרד.

יעקב ליצמן: אנחנו לא מאשרים את זה.

יעקב ליצמן: בקשות מס' 70021,42003.

עדי כץ: מדובר פה על העברה של מיליון 600 מתקציב הפיתוח של המשרד לתקציב הסיוע.

עדי כץ: מדובר על מענקי סיוע בנייה לקבלנים בקריית-ארבע.

עדי כץ: בהתאם לסיכום דיון במשרד רוה"מ משנת 1998, שאומר שכל דירה שמסיימים לגמור אותה בקריית-ארבע מקבלת מענק בסך של 25 אלף שקל, מעבירים עתה את הכסף.

אבשלום וילן: כל קבלן שבנה דירה בקריית-ארבע קיבל 25 אלף שקל מענק?

עדי כץ: כן.

אבשלום וילן: ואם הוא בנה בקריית-ספר הוא לא קיבל?

עדי כץ: לא.

אבשלום וילן: למה?

עדי כץ: זה בהתאם לסיכום שהיה.

יעקב ליצמן: למה אתה לא מבין?

יעקב ליצמן: מי רוצה לבנות בקריית-ארבע?

יעקב ליצמן: אף אחד לא רוצה לבנות שם.

אבשלום וילן: זאת לא החלטת ממשלה, זה סיכום ישיבה.

אבשלום וילן: עכשיו באים אלינו, אחרי 3 שנים?

עדי כץ: עכשיו גמרו לבנות את הדירות.

אבשלום וילן: למה בעמנואל, בביתר-עלית לא מקבלים?

יעקב ליצמן: אבו, אני מציע שנמליץ לוועדת כספים להוסיף את עמנואל, את ביתר ואת קריית-ספר.

יעקב ליצמן: אנחנו נציע לממשלה לתת 25 אלף שקל לכל קבלן שיסיים דירה גם במקומות האלה.

אבשלום וילן: לא ניסחת את הצעתי כראוי.

אבשלום וילן: אני חושב שחייב להיות שוויון מוחלט בין קריית-ספר, עמנואל, ביתר-עלית וקריית-ארבע.

אבשלום וילן: אין שום סיבה שבכל המקומות שבהם קבלן גמר דירה הוא יקבל מענק.

אבשלום וילן: אם אתה מדבר על דיירים, אני עוד יכול לשמוע, אבל קבלנים לא.

יעקב ליצמן: מי בעד הסיכום שלי?

יעקב ליצמן: ה צ ב ע ה בעד – 2 מי בעד הסיכום של אבו?

יעקב ליצמן: בעד – 1

אבשלום וילן: אני מבקש רוויזיה.

יעקב ליצמן: מי בעד הרוויזיה של אבו?

יעקב ליצמן: ה צ ב ע ה בעד – 1 מי נגד?

יעקב ליצמן: נגד - 2 הרוויזיה לא אושרה.

יעקב ליצמן: אנחנו ממליצים שגם לביתר, גם לקריית-ספר וגם לעמנואל יינתן מענק.

יעקב ליצמן: מי בעד בקשות מס' 70021,42003?

יעקב ליצמן: ה צ ב ע ה (בקשה 70021) בעד – 2 מי נגד?

יעקב ליצמן: נגד – 1 אושר.

יעקב ליצמן: בקשה 38019.

אמיר אסרף: הרשות לעסקים קטנים ובינוניים 2.5 מיליון שקל תוספת.

אמיר אסרף: מדובר על סיוע לעסקים קטנים שפזורים בשטח.

אמיר אסרף: מדובר על 2.5 מיליון שקל שהיו צריכים לעבור לפני מספר חודשים.

יעקב ליצמן: למה הורדת 5 מיליון שקל מיו"ש?

אמיר אסרף: לא הורדנו כסף.

אמיר אסרף: למועצה לצרכנות אנחנו מוסיפים 2 מיליון שקל.

אמיר אסרף: ההגדלה של ההוצאה המותנית בהכנסה במיליון שקל מתייחסת לחונכות במפעלים: המפעל משלם חלק מהכסף, המדינה משלימה את העלות.

אמיר אסרף: על-מנת שהמפעל יוכל לשלם את הכסף, אנחנו חייבים ליצור לו סעיף הכנסה.

אמיר אסרף: פארק הצבאים.

אמיר אסרף: הסיפור הוא החלטת ממשלה.

אמיר אסרף: השנה העברנו 2.5 מיליון, צריכים להעביר עוד 4 מיליון שקל.

אמיר אסרף: 2 מיליון מועברים תחת אותה תוכנית.

אמיר אסרף: 2 מיליון נוספים אנחנו מעבירים פה עכשיו.

אמיר אסרף: יש העברה של 5 מיליון שקל למרכז השקעות.

אמיר אסרף: אנחנו לא יודעים בתחילת שנה, כשאנחנו מבצעים תקצוב, להעריך כמה בפועל יצא וכמה יצטרכו, ולכן אנחנו מתקצבים בערך.

אמיר אסרף: זה תהליך שקורה כל שנה.

אמיר אסרף: אנחנו מתקצבים בערך, ובאמצע אנחנו עושים תיקונים בהתאם לבקשות של מרכז השקעות.

אמיר אסרף: כאן לא מדובר על לקחת כסף מעזה ויו"ש, זה פשוט על פי תחזית הביצוע.

אמיר אסרף: אם יחסר בעזה ויו"ש זה יועבר ממקום אחר.

אמיר אסרף: הבנייה פה היא על בסיס תקציב 0.

סמדר אלחנני: זה חוק בלי תחתית, אין לזה תקרה תקציבית.

אמיר אסרף: יש לזה תקרה תקציבית אבל היא משוערכת.

סמדר אלחנני: אבל בסופו של דבר אין מגבלה תקציבית.

אמיר אסרף: יש מגבלה כי יש לזה סעיף תקציבי.

אמיר אסרף: אנחנו מחולקים לתקנות.

אמיר אסרף: יש ניידות בין מה שהולך לעזה ויו"ש ומה שהולך למקומות אחרים.

אמיר אסרף: הגג מוגבל.

אמיר אסרף: אני לא יודע להגיד לך איפה יוקם מחר מפעל.

אמיר אסרף: אנחנו משערים כמה יצטרכו.

אמיר אסרף: אם המפעל הזה לא ביצע השנה את התוכנית שלו אנחנו לא ממש יכולים לדעת.

אמיר אסרף: אנחנו בתחילת שנה מקבלים דיווח מהמפעל מה הוא הולך לבנות ובהתאם לזה אנחנו מעריכים כמה כסף הוא יצטרך לקבל.

עופר חוגי: למה אתה לוקח את זה מיו"ש?

אמיר אסרף: כי הם לא יבצעו.

אמיר אסרף: הוא לא מקים את המפעל בקצב שהוא חשב שהוא יקים את המפעל ולכן נשאר שם עודף.

אמיר אסרף: אין פה אלמנט של לקחת.

אמיר אסרף: אם מחר הוא יחליט להקים את המפעל, אנחנו כן ניתן לו את הכסף.

אמיר אסרף: אנחנו לא עוצרים כספים.

אמיר אסרף: אנחנו מעבירים בהתאם לתוכנית עבודה שכרגע נראית שתבוצע עד סוף השנה.

עופר חוגי: אני רוצה את הרשימה של המפעלים ביו"ש.

יעקב ליצמן: מי בעד בקשה מספר 38019?

יעקב ליצמן: ה צ ב ע ה (בקשה 38019) בעד- 3 אושר פה אחד.

עופר חוגי: אני רוצה את הקריטריונים של עידוד השקעות הון.

עופר חוגי: אני רוצה לדעת לפי מה בוחרים מפעל להשקיע בו?

אמיר אסרף: קריטריונים מוצגים בחוק.

יעקב ליצמן: מי בעד הרוויזיה של אבו וילן על 70021, 42003?

יעקב ליצמן: ה צ ב ע ה (70021,42003) בעד – 1 מי נגד?

יעקב ליצמן: נגד – 2 הרוויזיה לא אושרה.

יעקב ליצמן: בקשה 36010.

אמיר אסרף: הפנייה הזאת היא סיכום תקציבי בין האוצר לתמ"ס.

יעקב ליצמן: כמה נספחויות יש?

אמיר אסרף: לא יודע את המספר.

אבשלום וילן: צריך לאשר את זה.

יעקב ליצמן: מי בעד בקשה מספר 36010?

יעקב ליצמן: ה צ ב ע ה (36010) בעד – 2 מי נגד?

יעקב ליצמן: נגד – 0 אושר בקשה מספר 06007.

אבי רגב: מדובר פה בשינויים טכניים.

אבי רגב: אין לזה שום משמעות.

אבי רגב: מה שכן יש לו משמעות זה הכנה של תוכניות מתאר בשלומי.

אבי רגב: יכול להיות שזה לא מסובסד כראוי בתדפיס.

אבי רגב: יש גם קידום פרוייקט אגם.

אבי רגב: פרוייקט אגם זה פרוייקט שנעשה על ידי מינהל התכנון במשרד הפנים.

אבי רגב: זה פרוייקט של מחשוב תוכניות מתאר.

יעקב ליצמן: מי בעד בקשה 06007?

יעקב ליצמן: ה צ ב ע ה בעד – 3 אושר פה אחד.

יעקב ליצמן: בקשה מספר 32018.

הרצל בן יהושע: מדובר על הסכם שהממשלה חתמה עם קואופרטיב "דן".

עופר חוגי: האם עיריית באר-שבע מקבלת תמיכות בסכומים כאלה?

הרצל בן יהושע: כל חברות התחבורה הציבורית מקבלות על פי קריטריונים קיימים.

עופר חוגי: עוד לא ראיתי את זה בבאר-שבע.

עופר חוגי: האם אתה יכול להגיד לי כמה עיריית באר-שבע קיבלה או חברות אחרות שמסיעות לכיוון מודיעין, ביתר?

הרצל בן יהושע: "ביתר טורס" מקבלת.

הרצל בן יהושע: .

עופר חוגי: אני רוצה לדעת כמה היא קיבלה.

עופר חוגי: חוץ מזה, מדוע צריך לתמוך בהם?

עופר חוגי: כל הקווים של "דן" מרוויחים.

הרצל בן יהושע: זה לא מדוייק.

הרצל בן יהושע: הקווים בתוך העיר בדרך כלל מסובסדים.

עופר חוגי: האם אני יכול לקבל מאזן של חברת "דן" כדי לראות אם בכלל היא מפסידה כסף?

עופר חוגי: מה הקריטריונים?

עופר חוגי: בא משרד התחבורה ורוצה לשלם בלי..

הרצל בן יהושע: זה לא משרד התחבורה.

הרצל בן יהושע: יש הסכם בין הממשלה ובין חברות התחבורה הציבורית.

הרצל בן יהושע: בהסכם הזה נקבעים הקריטריונים: כמה מכסה הכרטיס וכמה מכסה הסובסידיה.

הרצל בן יהושע: אין כמעט חברת תחבורה ציבורית בעולם שאינה מסובסדת.

הרצל בן יהושע: תחבורה ציבורית זה מצרך יסוד.

הרצל בן יהושע: כשאתה רוצה לספק אותו לאוכלוסייה, אתה רוצה לספק אותו ברמת שירות סבירה.

הרצל בן יהושע: אם לא היית מסבסד את זה, לא היית יכול לספק את השירות הזה.

הרצל בן יהושע: אתה יכול לבדוק את זה באנגליה, באירופה.

הרצל בן יהושע: זה דבר ידוע.

הרצל בן יהושע: נערך מו"מ בין הממשלה ובין חברות התחבורה הציבורית.

הרצל בן יהושע: בהתאם למו"מ מחליטים בכמה ואיך לסבסד ועל בסיס איזה קריטריונים.

הרצל בן יהושע: ההוצאות של כל חברת תחבורה ציבורית נבדקות על ידי רואה חשבון.

הרצל בן יהושע: התשלומים מועברים רק לאחר שרואה חשבון בודק את כל ההוצאות.

יעקב ליצמן: אני מניח שבעקבות ההחלטה להקים רכבת קלה הסובסידיה של "דן" תרד.

עופר חוגי: אני רוצה לראות את ההסכמים.

יעקב ליצמן: אנחנו נאשר את זה ככה.

יעקב ליצמן: הוא יביא את ההסכם אחר כך.

עופר חוגי: אני רוצה לדעת כמה עיריית באר-שבע קיבלה.

עופר חוגי: לא שמעתי שעיריית באר-שבע קיבלה סיבסוד עבור קניית אוטובוסים.

יעקב ליצמן: אני מציע לבקש ממשרד התחבורה להעביר לנו את סכום הסובסידיות שניתן ל"אגד", ל"דן", ל"ביתר תורס" ולחברות אחרות.

יעקב ליצמן: בינתיים אני מציע שנאשר את זה.

עופר חוגי: 300 מיליון שקלים חדשים זה 300 אוטובוסים.

עופר חוגי: על מה ולמה?

הרצל בן יהושע: זה לא רק אוטובוסים, זה גם תמיכה בתעריפים ותמיכה ברכישת אוטובוסים.

אבשלום וילן: אתה יודע מה מושג הסובסידיה לתחבורה ציבורית?

אבשלום וילן: אתה יכול לדרוש דיון על כל התחבורה הציבורית.

יעקב ליצמן: אני רוצה להביא לדיון את הנושא של השכירים בחברת "אגד".

יעקב ליצמן: אני חושב שיש שם בלאגן.

יעקב ליצמן: עופר, אני לא חושב שצריך לעכב את הבקשה הזאת.

סמדר אלחנני: חבר-הכנסת חוגי עלה על בעיה.

סמדר אלחנני: הדרך לפתור את זה היא על ידי פתיחת קווי התחבורה הציבורית לתחרות.

יעקב ליצמן: עושים את זה.

יעקב ליצמן: אני יודע שבקריית-אונו מוציאים קווים מסויימים להפרטה.

סמדר אלחנני: זאת לא הפרטה.

סמדר אלחנני: ההוכחה שאין לך תחרות היא בכך שהתחבורה הציבורית בבאר-שבע הרבה יותר זולה וכמעט לא מסובסדת.

סמדר אלחנני: מן הראוי היה שהתחבורה הציבורית תהיה כל כך מסובסדת שהיא תהיה כמעט חינם.

סמדר אלחנני: ראוי לראות כשאתה הולך לפתוח את הקווים לתחרות מה כולל ההסכם – אם הוא נותן להם פיצוי אוטומטי בגין זה שהתחרות תגדל, האם זה מכליל את כללי המשחק בתחבורה הציבורית.

סמדר אלחנני: אני רוצה לתמוך בדבריו של חבר-הכנסת חוגי.

עופר חוגי: יש תמיכה שנתית של מיליארד ומשהו שקל, שזה עבור כרטיסיות, עבור חיילים.

עופר חוגי: ה-300 מיליון האלה הם בנוסף.

הרצל בן יהושע: זה חלק מההסכם.

הרצל בן יהושע: אנחנו צריכים להחליט אם תחבורה ציבורית זה מוצר שצריך לתמוך בו או מוצר שלא צריך לתמוך בו.

עופר חוגי: ה-300 מיליון האלה הם חוץ ממה שאני נותן להם סובסידיה על הכרטיסייה.

הרצל בן יהושע: אנחנו צריכים ללכת על העיקרון.

הרצל בן יהושע: אם אתה בא וטוען שצריך להוזיל את התחבורה הציבורית ולהעלות את רמת השירות, בסדר, בשביל זה יש מדיניות של תחרות בתחבורה הציבורית, אבל היום אני לא יכול להפסיק את התחבורה הציבורית בהנחה שתחבורה ציבורית זה מוצר שאתה חייב לספק אותו.

הרצל בן יהושע: ישבה הממשלה ועשתה חוזה עם חברת התחבורה הציבורית שמפעילה את עיקר קווי התחבורה הציבורית בתוך גוש דן.

הרצל בן יהושע: אגב, יש להם גם קווים שיוצאים מגוש-דן.

הרצל בן יהושע: יש להם קו תחבורה שנוסע מבני-ברק לירושלים.

הרצל בן יהושע: ישבה הממשלה ועשתה חוזה עם חברת "דן".

הרצל בן יהושע: האם אני יכול להתעלם מההסכם הזה עכשיו?

עופר חוגי: אתה מבקש ממני לאשר את זה מבלי לראות את ההסכם או את הקריטריונים.

יעקב ליצמן: עופר, אני בעד שיביאו לך את ההסכם, אני לא בעד לעכב את האישור.

עופר חוגי: היום, כשיש את הרכבת, אתה לא רואה שיש איזו שהיא ירידה בתמיכות.

עופר חוגי: התמיכות נשארו אותו דבר.

עופר חוגי: למרות שיש גידול מאוד עצום בנוסעים ברכבת, התמיכה בתחבורה הציבורית נמשכת.

עופר חוגי: אני מפחד שיש פה איזה שהוא מונופול ששולט על התחבורה ובכל מיני איומים מוציא את הכספים.

הרצל בן יהושע: קיים מונופול בתחבורה הציבורית, את זה כולם יודעים.

הרצל בן יהושע: מדיניות המשרד היא להוציא כמה שיותר קווים למכרז.

הרצל בן יהושע: השקיעו בזה הרבה מאוד מאמץ.

הרצל בן יהושע: קטונתי מלהתערב בעבודת ועדת הכספים, אבל אני חושב שמה שאמר יושב-ראש הוועדה זה בהחלט לגיטימי.

הרצל בן יהושע: אם רוצים לשבת ולקיים דיון על התחבורה הציבורית זה דבר לגיטימי.

יעקב ליצמן: כל זמן שלא משנים את ההסכם אין מנוס מלאשר אותו.

יעקב ליצמן: אני בעד להפריט את כל הקווים, אבל כרגע אני חושב שאנחנו צריכים לאשר את זה.

יעקב ליצמן: אני אעשה דיון כוללני על כל הנושא של התחבורה.

עופר חוגי: מתוך מיליארד וחצי שקל של תמיכות בתחבורה, כמעט מיליארד 200, מיליארד 300 הולכים ל"אגד" ו"דן".

הרצל בן יהושע: נכון, משום ש"אגד" ו"דן" מפעילים את מרבית הקווים היום.

עופר חוגי: השאלה היא אם יש צורך בכמות הכספים העצומה הזאת כדי לתמוך בהם.

עופר חוגי: האם יש לכם איזו שהיא בדיקה שאכן הם צריכים את התמיכה הזאת?

אבשלום וילן: אני בעד לאשר את הסובסידיה היום.

אבשלום וילן: אני מציע שנקיים דיון בוועדת הכספים על סיבסוד התחבורה הציבורית.

הרצל בן יהושע: אני חושב שזה בהחלט לגיטימי.

יעקב ליצמן: בקרוב אני אקיים דיון על התחבורה הציבורית.

יעקב ליצמן: אני מציע לאשר היום את מה שמבקשים מאיתנו לאשר.

עופר חוגי: מדובר פה בתקציב שאנחנו יכולים לעצור עד שנקבל את כל האינפורמציה.

הרצל בן יהושע: הסכמים צריכים לכבד.

יעקב ליצמן: מי בעד בקשה מס' 32018?

יעקב ליצמן: ה צ ב ע ה (בקשה מס' 32018) בעד – 2 מי נגד?

יעקב ליצמן: נגד – 0 מי נמנע?

יעקב ליצמן: נמנע-1 אושר בקשה מס' 32016.

הרצל בן יהושע: מדובר על עודפים בתחבורה הציבורית בסדר גודל של 147 מיליון שקל.

עופר חוגי: כמה באר-שבע קיבלה?

עופר חוגי: אני רוצה לקבל רשימה שמפרטת כמה מקבל כל גוף שמתעסק בתחבורה.

סמדר אלחנני: מונית שירות בתל-אביב יותר זולה מאוטובוס.

הרצל בן יהושע: אפילו אם תגלה שבאר-שבע מקבלת פחות מחברת "דן", עדיין לא תוכל לפרק אותה מהיום למחר.

עופר חוגי: אני לא אתן לה סובסידיה כזאת.

עופר חוגי: אני אתן לה מחיר שאני אקבע.

עופר חוגי: יש פה מקדם התייעלות?

הרצל בן יהושע: יש מקדם התייעלות.

עופר חוגי: ברגע שאתה לא מכניס את "ניצבה" בתור מקור הכנסה של "אגד", ממילא כל נתון הוא לא אמיתי.

הרצל בן יהושע: זה לגיטימי לקיים דיון על התחבורה הציבורית, אבל לקיים אותו מהבסיס, מהיסוד.

עופר חוגי: הדבר היחידי שאנחנו יכולים לעשות זה לעכב את זה עד שנקבל את האינפורמציה.

רפי מלכה: אם תעכב את זה לא נוכל לשלם ל"אגד", ל"דן" ולכל החברות האחרות.

רפי מלכה: הדיון לגיטימי, אבל לעכב את העודפים האלה שמחוייבים משנה שעברה זה לא דבר נכון.

עופר חוגי: אז תעבירו לי את החומר.

רפי מלכה: בסדר.

יעקב ליצמן: אנחנו נקיים דיון על התחבורה הציבורית בהקדם האפשרי.

יעקב ליצמן: אני מציע שלקראת הדיון תביאו את כל הנתונים.

יעקב ליצמן: מי בעד בקשה מס' 32016?

יעקב ליצמן: ה צ ב ע ה (בקשה מס' 32016) בעד – 3 נגד – 0 אושר פה אחד.

יעקב ליצמן: בקשה מס' 40009.

רפי מלכה: מדובר בהעברה טכנית של התחייבויות.

יעקב ליצמן: מי בעד בקשה מס' 40009?

יעקב ליצמן: ה צ ב ע ה (בקשה מס' 40009) בעד – 4 נגד – 0 אושר פה אחד.

יעקב ליצמן: בקשה מס' 40012.

רפי מלכה: מדובר פה בהתחייבויות קודמות לפיתוח של מחשוב וכו'.

סמדר אלחנני: למה המחשוב פה מופיע בפיתוח ובמקומות אחרים הוא לא מופיע בפיתוח?

הרצל בן יהושע: מכיוון שחלק מתקציב המשרד הוא תקציב שמותנה בהכנסות ממינהל הספנות וממינהל התעופה.

יעקב ליצמן: מי בעד בקשה מס' 40012?

יעקב ליצמן: ה צ ב ע ה (בקשה מס' 40012) בעד – 3 נגד – 0 אושר בקשה מס' 79010.

רפי מלכה: מדובר ברכישות בפיתוח.

יעקב ליצמן: מי בעד?

יעקב ליצמן: ה צ ב ע ה (בקשה מס' 79010) בעד – 3 נגד – 0 אושר פה אחד.

יעקב ליצמן: בקשה מס' 60004.

אורי שוסטרמן: מדובר בהעברת עודפים מחוייבים.

עופר חוגי: חידוש מבנים – אפשר לקבל את הרשימה?

אורי שוסטרמן: אפשר לשאול את מינהל הפיתוח.

אורי שוסטרמן: הם אלה שעושים את החלוקה הפנימית.

יעקב ליצמן: מי בעד 60004?

יעקב ליצמן: ה צ ב ע ה (בקשה מס' 60004) בעד – 3 נגד – 0 אושר פה אחד.

יעקב ליצמן: בקשה מס' 57008.

עמית לנג: עודפים מחוייבים בסך 302 מיליון שקלים חדשים שמועברים מתקציב הפיתוח של משרד הפנים לרשויות המקומיות לשנת 2000.

יעקב ליצמן: מי חייב?

יעקב ליצמן: לאיזה רשויות?

עמית לנג: אני לא יודע לאיזה רשויות.

עמית לנג: למשרד הפנים יש איזו שהיא נוסחה שעל פיה הוא מחלק את תקציב הפיתוח.

עמית לנג: זה תקציב שכמעט לא נתון לשליטה.

עמית לנג: יש נוסחה מאוד ברורה שקובעת איך מחלקים את התקציב.

יעקב ליצמן: מי בעד בקשה מס' 57008?

יעקב ליצמן: ה צ ב ע ה (בקשה מס' 57008) בעד – 2 מי נגד?

יעקב ליצמן: נגד – 0 מי נמנע?

יעקב ליצמן: נמנע – 1 אושר